इस एक्ट्रेस के घर में घुसे बंदर ने यूं मचाया ऊधम, Video हुआ वायरल  
एक्ट्रेस सौंदर्या शर्मा के घर घुंस आया बंदर
इस कदर मचाया ऊधम वीडियो हुआ वायरल
अनुपम खेर और हिमांश कोहली के साथ कर चुकी हैं काम
बॉलीवुड की हीरोइनें यूं तो अपने स्टाइलिश और बोल्ड फोटोज और वीडियोज ही अमूमन सोशल मीडिया पर शेयर करती नजर आती हैं. लेकिन एक एक्ट्रेस ऐसी हैं, जिन्होंने अपने घर के अंदर घुसे बंदर का वीडियो अपने इंस्टाग्राम अकाउंट से शेयर किया है, जो अब जमकर वायरल हो रहा है. दरअसल, अनुपम खेर (Anupam Kher), हिमांश कोहली (Himansh Kohli) के साथ फिल्म 'रांची डायरीज' (Ranchi Diaries) में लीड रोल निभाने वाली एक्ट्रेस सौंदर्या शर्मा (Soundarya sharma) ने अपने घर में घुसे बंदर का एक वीडियो शेयर किया है. सौंदर्या शर्मा के इस वीडियो में बंदर जमकर ऊधम मचाता नजर आ रहा है.
‪#Thuglife .... He entered my room early morning nd refused to leave after his breakfast..rested & slept on my bed after his breakfast while all I was doin is screaming Nd recording as I had no Odr way out!! बताईएगा.... ‬
A post shared by  Soundarya Sharma (@iamsoundaryasharma) on Jun 6, 2019 at 5:30am PDT
सौंदर्या ने इस वीडियो को शेयर करते हुए लिखा, 'ठग लाइफ... ये सुबह-सुबह मेरे रूम के अंदर घुस आया और नाश्ता करने के बाद भी नहीं गया...नाश्ता करने के बाद इसने मेरे बेड पर आराम किया. मैं सिर्फ चिल्ला रही थी और ये वीडियो रिकॉर्ड कर रही थी, क्योंकि मेरे पास कोई ओर रास्ता नहीं था.' सौंदर्या शर्मा (Soundarya Sharma) द्वारा शेयर किए इस वीडियो पर फैन्स लगातार कमेंट कर रहे हैं.
बता दें एक्ट्रेस सौंदर्या शर्मा (Soundarya Sharma) ने 2017 में आई फिल्म 'रांची डायरीज' से अपने फिल्मी करियर की शुरुआत की थी. इस फिल्म में सौंदर्या शर्मा की परफॉर्मेंस को खूब सराहा गया था. फिल्म के लिए सौंदर्या शर्मा को जी सिने अवार्ड्स और स्टार स्क्रीन अवार्ड्स के लिए भी नॉमिनेटिड किया गया था.